Vilniaus savivaldybės 

Grigiškių lopšelio-darželio ,,Pelėdžiukas“

STRATEGINIŲ TIKSLŲ 
PASIEKIMO 
(ĮGYVENDINIMO) 

ANALIZĖ  
2020 M.

	 I PROGRAMA. KOKYBIŠKAS IR INOVATYVUS IKIMOKYKLINIS IR PRIEŠMOKYKLINIS UGDYMAS(IS).



	Tikslas


	 9.1.Užtikrinti kokybišką ir inovatyvų ikimokyklinį ir priešmokyklinį ugdymą(si).

	Uždaviniai 

	Planuotas pasiekimas
	Pasiektas rezultatas
	Planuoti finansiniai ištekliai
	Panaudoti finansiniai ištekliai

	1.1.Uždavinys.

Atsakingai ir veiksmingai įgyvendinti ikimokyklinio ir priešmokyklinio ugdymo(si) programas.

	Ugdytinių  metinės veiklos planavimo tikslai atitinka amžiaus grupių savitumą, prioritetines sritis, kompetencijas.
100% priešmokyklinio ugdymo grupių vaikų pasirengę mokytis pradinėje mokykloje
Naujų ugdymosi formų, priemonių paieška,  edukacinių aplinkų ir 

programų plėtra ir taikymas.
Šeimos įtraukimas į

ugdymo procesą.

	     Parengti ugdomosios veiklos metiniai planai,  numatytos grupių prioritetinės sritys, kompetencijos. 
     Beveik visus metus ugdymas vyko dviem būdais: įprastiniu ir nuotoliniu. 

     Atsirado nauja nuotolinio ugdymo forma: ikimokyklinio  ir priešmokyklinio ugdymo grupių vaikams užduotėlės-laiškai;  vėliau priešmokyklinio ugdymo grupių ugdymo proceso vaizdumui, aiškumui pagerinti pradėta naudoti  užduočių pateikimo/pristatymo Padlet platforma. Siekiant sėkmingo vaiko pasirengimo mokytis pirmoje klasėje, daug dėmesio skiriama priešmokykliniam ugdymui

    Kiekvienai grupei sukurta grįžtamojo ryšio/vertinimo sistema (pildoma gaunama tėvelių informacija iš namų apie vaikų atliekamas užduotis, apie jų pasiekimus, kilusius sunkumus). Pokalbiai ir diskusijos su vaikais, jų tėvais, gautų atliktų užduočių nuotraukos, vaikų praktinių veiklų nuotraukų analizė padėjo atskleisti vaiko pomėgius ir įžvelgti vaikų pasiekimus bei juos įvertinti.
    Šiuo laikotarpiu išryškėjo mokytojų-tėvų veiksmų dermė, supratimas, atsakomybė. 

    Ugdymo procesas planuojamas taip, kad  maksimaliai būtų išnaudojama namų aplinka, turimos priemonės, gamta.

    Skatinama visos šeimos fizinė, meninė veikla, aktyvumas, pozityvi emocinė būsena, kuri skatintų veikti drauge, nes ikimokyklinio ir priešmokyklinio amžiaus vaikai be tėvelių pagalbos, be buvimo kartu nieko negali savarankiškai atlikti. 

    Mokytojai savo užduotyse pateikė daug bendrų veiklų, bandymų, atradimų visai šeimai – juk pagrindinė ir svarbiausia ugdymo forma – žaidimas, kuriame vaikui turi būti suteikiama pasirinkimo laisvė.
     Siekiant sumažinti atskirtį, bendravimo galimybių nebuvimą, buvo įdiegta ir pasitelkta  ZOOM platforma. Kyla sunkumai dėl techninių galimybių, dėl laiko suderinimo, kad dalyvautų dauguma šeimų (pirmenybė namuose teikiama broliams, seserims, kurie mokosi mokyklose).

     Mokytojai daug asmeninio laiko skiria atsakymams į tėvelių laiškus,  bendravimui socialinėse platformose.

     Džiugu, kad  grupių vaikų tėveliai vieningai susibūrė į uždaras socialines grupes, kurių pagalba greičiau peduodama svarbi  informacija ne tik apie Covid-19 plitimą, bet ir apie organizuojamas veiklas, projektus, kilusius sunkumus. Buvo siekiama tarpusavio supratimo ir glaudaus ryšio palaikymo.

     Mokytojai sukurtas metodines priemones  pateikia savo laiškuose-užduotėlėse tėvams, Padlet platformoje,  fiksuoja  asmeniniuose kvalifikacijos kėlimo  dokumentuose.

    2020 m. buvo atnaujinta  kiekvienos grupės mokymo priemonių bazė.
	Žmogiškieji ištekliai

	Žmogiškieji ištekliai

	1.2.Uždavinys.
Stiprinant mokytojų ir tėvų veiksmų dermę ugdymo procese bei pasiekimų vertinime užtikrinti ikimokyklinio ir priešmokyklinio amžiaus vaikų pasiekimų  augimą.


	Ugdomosios veiklos formų įvairovės paieškos, taikymas,

stebėjimas, įvairus informacinių  šaltinių, kompiuterinių technologijų naudojimas ugdymo procese. 
2 kartus per metus bus  stebima, vertinama ir aptariama kiekvieno pedagogo  ugdomoji veikla.


	    Covid-19 viruso plitimas  labai pakeitė ugdymo proceso organizavimą – jis įgalino atsirasti naujoms ugdymosi formoms, priemonėms,  edukacinių aplinkų paieškoms ir  jų taikymui, šeimos įtraukimui į ugdymo procesą, į dar labiau atsakingesnį pasiekimų vertinimą.

     Nuotolinio mokymo metu mokytojai išbandė daugiau informacinių technologijų galimybių, pradėjo taikyti įvairias Online platformas (Zoom, Padlet ir pan.).

     Dėl šalyje buvusios ekstremalios padėties dėl Covid-19 plitimo, vyko  mišrus ugdymas: įprastas  (kontaktiniu būdu su grupę lankančiais vaikais) ir nuotolinis (įstaigos elektroninėje svetainėje talpinami grupių mokytojų, specialistų  sukurti  laiškai-užduotėlės).
    Logopedas teikė užduotis nuotoliniu būdu, kontaktiniu, laikantis saugumo priemonių, bendravo telefonu, elektroniniais laiškais, pradėjo teikti užduotis Padlet platformoje. 
   Kūno kultūros mokytojas, meninio ugdymo mokytojas  ieškojo ugdymo formų įvairovės – kūrė ugdomosios veiklos filmukus,  veiklose siekė visuminio vaiko ugdymo.
    2020 m. buvo organizuoti trys priešmokyklinio  ugdymo grupių veiklų stebėjimai. 

     Buvo stebėtos ne visų, bet tik priešmokyklinio ugdymo grupių veiklos (kol nebuvo paskelta saviizoliacija) Stebėjimo tikslas – įvertinti veiklų organizavimo atitikimą siektiniems  numatytų kompetencijų sričių pasiekimams, vaizdumui, mokymosi mokymuisi, kūrybiškumo skatinimui, vaikų individualių poreikių tenkinimui.
      Priešmokyklinio ugdymo pedagogai  kryptingai siekė numatytų tikslų, daug dėmesio skyrė vaizdumui, tačiau  stokojama vaikų skatinimo savarankiškoms paieškoms, mokymosi mokytis. 

     Kiekvieną savaitę  atliekama ikimokyklinio ugdymo grupių laiškų-užduotėlių, grįžtamojo ryšio analizė, teikiamos rekomendacijos, pasiūlymai, kad užduotys būtų orientuotos ne tik į laukiamą pasiekimą, bet ir į namų aplinką. 


	
	

	Išvada 
	Įstaigoje atsakingai organizuojamas ikimokyklinis ir priešmokyklinį ugdymas.  Didelis  dėmesys skiriamas  ugdymo turinio planavimui, vaikų pasiekimų vertinimui. Ugdymo procese taikomi inovatyvūs ugdymo metodai, būdai -  siekiama kuo sėkmingesnio vaikų pasirengimo mokytis pradinėje mokymo pakopoje.


	II PROGRAMA. SVEIKA, SAUGI, PILIETIŠKA, KULTŪRINGA IR ATVIRA KAITAI ĮSTAIGA.

	 Kurti sveiką saugią, kultūringą, pilietišką ir svetingą įstaigą pagrįstą lygiateisiu  kiekvieno iniciatyvumu, lygiateisiškumu, aukšta bendravimo ir bendradarbiavimo kultūra.

	2.1.Uždavinys.
 Kurti saugią ir sveiką aplinką, maksimaliai išnaudojant įvairias erdves, įtraukiant  bendruomenę.

	    Įgyvendinti sveikos ir saugios gyvensenos, gamtosaugos  projektai.
   Lauko erdvių panaudojimas visais metų laikais.

    Aktyvus vaikų, bendruomenės narių  dalyvavimas puoselėjant įstaigos aplinką, atskleistas ugdymo įstaigos savitumas.

	    Įstaigoje daug dėmesio buvo skiriama sveikos ir saugios gyvensenos puoselėjimui, gamtosaugos akcijoms, renginiams, projektams.
    2020 m. sausio-vasario mėn.. grupių  ,,Bitutės”, ,,Boružiukai”, ,,Šimtakojai”, ,,Voriukai” dalyvavo burnos higienos projekte ,,Graži šypsena”, kurį organizavo VŠĮ ,,Galimybių plėtra“. Trijuose paskaitų cikluose projekto lektoriai daug dėmesio skyrė pokalbiams, diskusijoms, žaidimams apie dantukams  sveiką maistą, apie dantukų valymo taisykles. 

    2020 m. vasario 7 d. įstaigos ugdytiniai dalyvavo VŠĮ ,,Šeimos erdvė“ edukaciniame renginyje ,,Stojaus ir Einės nuotykiai gatvėje“. Žaismingos veiklos metu vaikai analizavo  sąvoką - ,,eismo dalyvis“, aptarė  saugaus elgesio gatvėje taisykles, tykančius pavojus. Visi kartu išmoko perskaityti svarbiausius kelio ženklus. O kad vaikai visada būtų  matomi – aktoriai kiekvienam vaikui įteikė atšvaitą.
     Vasaris - sveikatingumo mėnuo. Įstaiga vykdė  projektą ,,Sveikas ir stiprus“ . Visų veiklų metu vaikai tvirtino sveikos gyvensenos įgūdžius, suvokė judėjimo ir sporto svarbą, išbandė įvairius atsipalaidavimo pratimus.
    2020 m. kovo 9 d. UAB ,,Sanus cibus“ direktorius  ir maisto technologas-dietistas įstaigoje organizavo paskaitą ,,Kaip motyvuoti vaikus valgyti“. Renginyje dalyvavo ikimokyklinio ir priešmokyklinio ugdymo mokytojai, jų padėjėjai. Renginio metu buvo pristatyti sveikos mitybos pagrindai, aptarta daržovių ir vaisių nauda bei kiekis vaikų mityboje. Dalyvius teigiamai nuteikė įdomios ir išradingos praktinės užduotys, naudingi patarimai, žaidimai kaip skatinti vaikus paragauti ,,nevalgomų“ vaisių ir daržovių, košių, kaip  nuo pietų stalo pakilti sočiam ir geros nuotaikos.

    Šalyje gyvenimo ritmą keičiant Covid-19, vaikai daug laiko stengėsi praleisti lauke. Visų grupių lauko erdvės atskirtos. 
   2020 m. birželio mėnesį STEAM savaitėje dalyvavo ikimokyklinio ugdymo grupės ,,Boružiukai“ (4-6 m.) ir priešmokyklinio ugdymo grupė ,,Voriukai“. Grupės ,,Boružiukai“ ugdytiniai lauko erdvėje sukūrė edukacinę STEAM erdvę ,,Kiemo laboratorija“. Kurdami šią erdvę vaikai gilino konstravimo, bendradarbiavimo, komandinio darbo įgūdžius. Erdvėje vaikai galėjo atlikti įvairius bandymus su smėliu, vandeniu, gamtinėmis medžiagomis, lavinti akies – rankų koordinaciją, loginį mąstymą.
     Įstaigos sodelyje atnaujinta sensorinių pojūčių lavinimo erdvė ,,Kutulio takeliu“.

    2020 m. rugsėjo 23 d. įstaigos kieme įvyko respublikinės ikimokyklinio ugdymo pedagogų asociacijos ,,Sveikatos želmenėliai“ sveikatinimo akcija ,,Mažieji turistai – 2020″, skirta pasaulinei Turizmo  dienai. 

    Nuo 2020 m. rugsėjo mėnesio priešmokyklinio ugdymo grupių ,,Boružiukai“ ir ,,Šimtakojai“ ugdytiniai dalyvauja  Lietuvos masinio futbolo asociacijos organizuotame ilgalaikiame projekte „Fizinio aktyvumo skatinimas ir tęstinumas švietimo ir ugdymo įstaigose“ veiklose „Futboliukas“ 2020-2021m.m.
   Nuo 2020 m. rugsėjo mėnesio įstaigoje pradėjo dirbti neformaliojo ugdymo mokytojas – kūno kultūros mokytojas, kuris įsitraukė į respublikinės ikimokyklinio ugdymo įstaigų kūno kultūros mokytojų asociacijos narių veiklą. 

Visų metų laikų laikotarpiu daug dėmesio skiriama veiklų organizavimui lauke. O ypač dabar Covid-19 pandemijos metu.

    Kiekvienu metų laiku veiklos skiriasi  savo galimybėmis ir įvairove, o  įstaiga turtinga natūralia gamtine aplinka. Ypač daugiau galimybių  veikloms įvairiose erdvėse vasarą.

    Grupių veiklose daug dėmesio buvo skiriama vandeniui,  bandymams, vasaros gėrybėms, smagiems žaidimams su vandeniu.    Vaikai daug tyrinėjo, eksperimentavo, kūrė LEGO laivus lauke, muilo burbulus.

    Sveikatą, kojų pėdų raumenukus stiprino Kankorėžių baseine.
    Vaikai kūrybingai leido laiką smėlynėse: iš kaladėlių statė įvairius statinius, ,,kambarius“, vykdė statybų darbus smėlio dėžėje, gamino ,,valgyti“, skraidino skraidančias lėkštes.

    Pievose stebėjo, tyrinėjo augaliją bei gyvūniją,   organizavo žaidimus su kamuoliu, skraidino lėktuvėlius. 

   Naudodami  gamtinę medžiagą kūrė įvairius dailės darbelius, audė  gėlių kilimėlius, gėlių širdeles ir žolynėlių kilimus, tapo gėlių dizaineriais - iškirptus popierinius modelius papuošė pievų gėlių sijonais. Iš gamtinės medžiagos (lapų, akmenukų, šakelių, gėlyčių) kūrė įvairius vabaliukus, piešė akvarele ant akmenukų ir pan.

  Covid-19 atsispindėjo ir vaikų kūryboje – lauke iš plastilino ir pušies spyglių  buvo sukurti koronos virusai... 

    Stebėdami pievą, vaikai sužinojo apie pavojingą erkę, apie jos įkandimo sukeliamą ligą, bei skiepus.

     Ugdytiniai daug diskutavo apie transporto priemones, dalinosi įspūdžiais apie keliones ir transporto priemones,  prisiminė saugaus elgesio taisykles keliaujant, būnant gamtoje bei prie vandens telkinių. Veiklos metu vaikai sukūrė  keturratę transporto priemonę, kūrė įvairias skaičių sekas ir net pastatė vabalėlių viešbutį.

	2.2.Uždavinys.
Utikrinti įstaigos patalpų, aplinkų atitiktį HN reikalavimams.


	Atliktas grupių sanitarinių mazgų patalpų remontas.  
Įkurta nauja grupė. 
Patenkintas tėvų poreikis leisti vaiką į pasirinktą ugdymo įstaigą.

	   Lopšelio-darželio darbuotojai, ypač mokytojų padėjėjos aktyviai dalyvavo  įstaigos naujų aplinkų/gėlynų kūrime.

   Įgyvendinta direktoriaus pavaduotojo ūkio reikalams iniciatyva-visos bendruomenės Tulpių gėlyno kūrimas. Visi darbuotojai įstaigai padovanojo 100 įvairiaspalvių ir įvairiarūšių tulpių svogūnėlių. Rudenį organizuota talka svogūnėlius apgyvendino įstaigos gėlynuose.
   Visus metus įstaigoje estetiškai kuriamos lauko, vidaus erdvės, apipavidalinamo parodos, patalpos.
  2020 m. atliktas priešmokyklinio ugdymo grupės patalpų remontas pagal Lietuvos higienos normų reikalavimus.
  Atliktas ,,Voriukų“ ir ,,Skruzdėliukų“ grupių  lubų keitimo remontas.
  Atliktas fasadinio įėjimo remontas. (Darbus atliko pastatų priežiūros darbininkas)
  Plytelėmis išklotas lauko takelis, skirtas pėsčiųjų vaikščiojimui. (Darbus atliko pastatų priežiūros darbininkas).

	20 000 eurų 

(savivaldybės skirtos lėšos)


	19 055 eurų
(savivaldybės skirtos lėšos)
4052.24 eurų

	IŠVADA

	Lopšelyje-darželyje stiprinamas ugdytinių emocinis ir fizinis saugumas, daug dėmesio skiriama  įvairių erdvių panaudojimui ugdomosioms veikloms - 80% vaikų patiria tyrinėjimo ir atradimo džiaugsmą.  Kuriama saugi ir graži aplinka, o kūrimo procese atsiskleidžia įstaigos savitumas,  savita kultūra, stiprėja darbas komandoje.


	III PROGRAMA. BENDRUOMENĖS TELKIMAS IR VIENINGUMAS - KELIAS Į MIKROKLIMATO GERINIMĄ.

	Tikslas


	Sutelkti, suvienyti įstaigą bendroms veikloms,  skatinant darbuotojų iniciatyvas, nuomones, idėjas, palaikant  gerą savijautą, entuziazmą, polėkį puoselėjant įstaigos kultūrą ir  jos tradicijas.

	Uždaviniai 

	3.1.Uždavinys.

Pagarbiai puoselėti senąsias tradicijas   bei inovatyviai kurti naujas įstaigos tradicijas bei siekti bendruomenės telkimo.
	Tradicinių, tautinių renginių, ekskursijų, edukacinių veiklų, pilietinių akcijų

organizavimas. 60-70% bendruomenės narių dalyvauja įstaigos tradicijų, valstybinių švenčių renginiuose, pateikta naujų idėjų.


	      Įstaigos renginių planas sudaromas atsižvelgiant į įstaigos puoselėjamas tradicijas,  pilietines akcijas, valstybines šventes. Dauguma bendruomenės narių yra aktyvūs dalvyiai.
   2020 m. vasario 14 d. įstaigoje vyko Mažųjų skaitovų popietė ,,Mano Lietuva“. Renginys skirtas Lietuvos valstybės atkūrimo dienai paminėti. 

   Tradiciškai įstaigoje organizuoti Kaziuko mugės renginiai. Vaikučių salėje laukė ,,Kazytė”, su kuria vaikai šoko, dainavo, žaidė lietuvių liaudies  žaidimus, šoko ratelius.
   Covid-19 pandemijos pradžioje įgyvendinti pirmieji bendruomenės virtualūs projektai ,,Mano verba” (2020 balandžio 3 d.). Tėveliai namuose sukūrė originalias verbas, jas nufotografavo ir atsiuntė nuotraukas, ,,Margučių paradas (2020 m. balandžio 16 d.),
Motinos ir Tėvelio dienos proga sukurtos dovanėlės į namus.  

 2020 m. gegužės 28 d. organizuotos

priešmokyklinio ugdymo grupės palydėtuvės į mokyklą ,,Dar pabūkime kartu”. Buvo pakviesti vaikai, kurie ugdėsi tik nuotoliniu būdu. Kieme sukurtos atradimų-tyrinėjimų aikštelės: ,,Rask lobį“, ,,Atspėk raidę“, ,,Piešiu linkėjimus“, ,,Pelėdžiuko fotostudija“, ,,Taiklioji ranka“, ,,Saldainių paslaptys“,  ,,Linksmieji balionai“, kuriose vaikia saugiai ir smagiai leido laiką.
   2020 m. birželio 23 d. įstaigos kieme surengta Joninių šventė, kurios metu vaikai pasveikino varduvininka, linksmai šoko, dainavo, šokinėjo per Joninių laužą, pūtė muilo burbulus, užsuko į ,,Joninių burtų” trobelę.
    2020 m. rugpjūčio 13 d. ikimokyklinio ir priešmokyklinio ugdymo grupės  įgyvendino įstaigos projektą ,,Vasaros kilimas“, skirtą Žolinei. Projekto tikslas: puoselėti lietuvių liaudies papročius bei tradicijas, dėkoti Žemei už derlių ir grožį, laukiant Žolinės. Renginio metu įgyvendinta  idėja - įstaiga pasipuošė devyniais gėlių kilimais su Žolinės prasmės sentencijomis (gražia mintimi, posakiu).
    2020 m. rugsėjo 1 d. 17 val.  įstaigos kiemelyje  rinkosi įstaigos bendruomenė – vyko renginys, skirtas rugsėjo 1-ajai. Kiekviena grupė turėjo atskirą  erdvę, o suaugusieji dėvėjo apsaugines  veido kaukes.

  Kasmet įstaigoje vis kitaip minima Tarptautinė Mokytojų diena. 

  2020 m. spalio 5 d.  ikimokyklinio ugdymo mokytojoms dainavo, deklamavo eilėraščius ir įteikė pačių gamintus atvirukus. Šia proga įgyvendinta  idėja – organizuota meno paroda ,,Grupės gėlė”, skirta Tarptautinei Mokytojų dienai, bei  idėja - piešinių parodos ,,Mokytojų dienos abėcėlė” bei ,,Mano mokytojas”.
     2020 m. spalio 16 d. įstaigoje organizuotas meno pleneras ,,Piešiame rudenį”.
     2020 m. lapkričio 18 d. šventinėmis veiklomis buvo paminėtas 53-asis lopšelio-darželio ,,Pelėdžiukas“ gimtadienis. 
      Įgyvendinta įstaigos vadovų idėja -  metų pabaigoje sukurtas stendas, kuris, įvertinus darbuotojų atsakymus į pateiktus klausimus, padėjo įvertinti darbuotojų emocinę būseną, jų sunkumus, bei lūkesčius ir viltis 2021-iesiems metams. Nuoširdūs darbuotojų atsakymai padėjo įžvelgti jų emocinę būseną, bei lūkesčius.
70% darbuotojų dalyvavo įvairiuose mokymuose. 

	IŠVADA
	 Lopšelio-darželio  bendruomenė išradingai ir atsakingai puoselėja įstaigos tradicijas, pamažu, drąsiau ,,gimsta“ naujos idėjos, naujos tradicijos, kurios skatina pozityvų tarpusavio bendravimą ir bendradarbiavimą, suteikia prasmingos ir pozityvios lyderystės, sutelktumo. 




